o
Derek Prince
Kuinka lähestyä raamatullista profetiaa?
Osa 1
Olennaista raamatullisen profetian ymmärtämisessä on
tunnustaa Jumalan kaikkivaltius, majesteetti ja oikeudenmukaisuus.
Jumala on aina oikeassa. Hän ei tee koskaan virheitä.
Kaikki, mitä Hän tekee, on oikein.
Jotkut ovat olleet tilanteissa, joissa on tuntunut siltä, että Jumala on
tehnyt virheen tai Hän ei ollut oikeudenmukainen,
mutta on väärin ajatella näin. Jumala on aina oikeassa.
Lausumme Ruthin kanssa tapamme mukaan
Raamatun kohtia, jotka ovat tällä kertaa Danielin kirjan luvuista 2 ja 4.
Niissä julistetaan Jumalan kaikkivaltiutta ja majesteettia,
joista aloitan opetukseni.
"Olkoon Jumalan nimi kiitetty ajasta aikaan,
sillä yksin Hänen on viisaus ja voima.
Hän antaa muuttua aikojen ja hetkien,
Hän suistaa kuninkaat vallasta ja nostaa kuninkaat valtaan,
antaa viisaille viisauden ja ymmärtäväisille tiedon,
Hän paljastaa syvimmät salat, tietää sen, minkä pimeys peittää,
Hänen luonaan asuu valo.
Totisesti, Hänen valtansa on ikuinen valta,
ja Hänen valtakuntansa pysyy polvesta polveen!
Maan asukkaat ovat kaikki tyhjän veroiset.
Tahtonsa mukaisesti Hän tekee taivaan joukoille ja maan asukkaille,
eikä ole ketään, joka voisi estää Hänen työnsä ja
joka voisi sanoa Hänelle: 'Mitä Sinä teet' "
Viimeiset jakeet olivat Nebukadnessarin sanoja.
Hän kävi läpi vaikeita aikoja ennen kuin käsitti Jumalan suuruuden.
Hän eli seitsemän vuotta kuin villieläin, kaiken lisäksi alastomana.
Hänen hiuksensa kasvoivat kuin linnun sulat,
hänen kyntensä kuin eläimen raatelukynnet ja hän söi ruohoa.
Seitsemän vuoden kuluttua Jumala antoi hänelle takaisin
kaiken mitä Hän oli ottanut, ja sen jälkeen kuningas oli eri mies.
Hän oli oppinut kuria Jumalan koulussa ja tämä oli hänen todistuksensa:
"Hänen valtansa on ikuinen valta.
Maan asukkaat ovat kaikki tyhjän veroiset.
Tahtonsa mukaisesti Hän tekee taivaan joukoille ja maan asukkaille.
Ei ole ketään, joka voisi estää Hänen työnsä."
Nebukadnessar oli aikansa mahtavin monarkki.
Mutta hän oppi ymmärtämään, että oli joku, joka oli
kerta kaikkiaan suurempi kuin hän: Israelin Jumala.
Kysyn joskus ihmisiltä:
Jos Jumalan armosta pääset taivaaseen
- se on todella Jumalan armoa -, kenet mahdat siellä kohdata?
Kuningas Salomon vai kuningas Nebukadnessarin?
Minulla ei ole vastausta tuohon kysymykseen,
mutta se on mielenkiintoinen kysymys.
Ehkä tapaat heidät molemmat.
Nyt pääsemme aiheeseemme joka on "Miten lähestyä raamatullista profetiaa?"
Ne kristityt, joiden kanssa olen ollut tekemisissä
(eri maista, eri uskontokunnista ja eri taustoista),
arvostavat täysin riittämättömästi Raamatun profetioita.
Noin neljännes Raamatusta on profetiaa.
Et voi jättää huomiotta neljäsosaa Raamatusta ja odottaa,
että sinulla on kaikki mitä Jumalalla on sinulle tarjolla.
Aikana, jota elämme, on tärkeää ymmärtää edes
Raamatun profetioiden perusteemat.
Olen huomannut, että monia inhottaa ns profeetat, jotka
ennustaneet Herran nimessä milloin Jeesus palaa.
Näin käy aina välillä. Ja tästä syystä olet sanonut:
"Jos profetia on tuota, en halua olla tekemisissä sen kanssa".
Se on sinun kannaltasi katastrofaalista,
sillä tarvitsemme ymmärrystä raamatullisesta profetiasta.
Lainaan 2 Piet 1:19. Pietari on juuri puhunut Jeesuksen ilmestyksestä,
jota hän ja kaksi muuta apostolia olivat todistamassa Kirkastusvuorella.
He näkivät kunnian ja kirkkauden, jonka Jeesus sai Isältä, Jumalalta.
Pietari kertoi silminnäkijä- kokemuksestaan,
mutta hän sanoi, että on jotain vielä tärkeämpää:
"Me voimme entistä lujemmin luottaa profeetalliseen sanaan.
Ja hyvin teette tekin, jos kiinnitätte katseenne siihen
kuin pimeässä loistavaan lamppuun, kunnes päivä sarastaa ja
kointähti syttyy teidän sydämessänne."
Pietari sanoo: "Näkemämme ilmestys Kirkastusvuorella oli
ihmeellinen kokemus ja siitä voi lukea Raamatusta,
mutta paljon varmempi on Raamatun profeetallinen sana".
Tarkoitan Raamattuun kirjattuja profetioita,
en profetoimisen armolahjaa,
jota kyllä arvostan ja johon uskon ja jota itsekin joskus käytän.
Tällainen profetoiminen on arvioitava Jumalan Sanan nojalla,
mutta Jumalan Sanaa ei tarvitse arvioida.
Jokainen Jumalan Sana on puhdas. Hänen sanansa ovat kuin hopea,
joka on seitsemästi puhdistettu sulattimessa.
Siinä on ero Jumalan ja ihmisten profetioiden välillä.
Jumalan kirjoitetulla profetialla on täysi auktoriteetti. Pietari sanoo:
"Hyvin teette, jos kiinnitätte katseenne siihen".
On meidän etumme kiinnittää siihen huomiota.
Ellemme tee niin, riistämme elämältämme jotain hyvin tärkeää.
Pietari vertaa sitä pimeässä loistavaan lamppuun.
En tiedä miten te näette meitä ympäröivän maailman, mutta
minusta se on pimeä paikka.
Ja yhä pimeämmäksi se tulee, ei tippaakaan valoisammaksi.
Eräässä laulussa sanotaan "Nouse, loista kirkkaana,
sillä valosi saapuu ja Herran kirkkaus koittaa yllesi.
Pimeys peittää maan, yön synkkyys kansat" (Jes 60:1).
Tuollainen on Jeesukseen uskomattomien tila.
Pimeyttä, yön synkkyyttä, syvenevää pimeyttä.
Pimeyteen Jumala on antanut meille valon. Mikä se on?
Profeetallinen Jumalan sana.
Pietari sanoo, että on parasta kiinnittää katse valoon,
koska me tarvitsemme sitä. Saatat tosin olla uskova, pelastunut,
Hengellä kastettu, puhut kielillä ja olet matkalla taivaaseen,
mutta täällä maan päällä vaellat pimeydessä,
koska et kiinnitä katsettasi Jumalan antamaan valoon:
profeetalliseen sanaan.
Jos kuljet pimeydessä, se ei merkitse sitä, ettetkö kuoltuasi
pääsisi taivaaseen. Mutta sinä kompastelet ja hapuilet
etkä ymmärrä mitä ympärilläsi tapahtuu, ja pelkäät ja olet ymmällä,
koska et kiinnitä katsettasi profeetalliseen sanaan,
jonka Jumala on meille ilmoittanut.
Seuraavaksi esittelen seitsemän periaatetta lähestyä
Jumalan profeetallista sanaa. Minulla oli niitä vain viisi,
mutta Herra antoi kaksi lisää. En ole taikauskoinen, mutta
kun seitsemän täyttyy, niin minusta on hyvä niin.
Tärkeää Jumalan profeetallisesta sanasta: sen tarkoitus on tähdentää,
että Herra tulee todella takaisin, se on totta.
Pietari sanoo: "kiinnittäkää katseenne siihen kunnes päivä sarastaa
ja kointähti syttyy sydämessänne".
Hän tarkoittaa tässä sitä, mitä tapahtuu sydämessä.
Toisen maailmansodan aikana olin kolme vuotta
Pohjois-Afrikan autiomaassa, tosin en omasta tahdostani.
Elimme auringon mukaan, koska keinovaloa ei ollut.
Kun tuli pimeää, menimme nukkumaan ja kun tuli valoisaa,
nousimme ylös. Näin siellä asioita, joita en näkisi nykyään.
Tiettyinä vuodenaikoina idässä ennen auringon nousua
horisontti vaalenee. Luulisi, että aurinko nousee,
mutta se on kointähti, jota kutsutaan auroraksi.
Tähti näyttää joskus niin kirkkaalta,
että hetken näyttää kuin aurinko nousisi,
mutta se ei ole aurinko. On kuitenkin varmaa,
että kohta kointähden jälkeen nousee aurinko.
Pietari sanoo: antakaa kointähden syttyä sydämessänne.
Kun se syttyy, tiedätte varmasti, että Jeesus tulee takaisin.
Jumala haluaa, että me kaikki odotamme innokkaasti Herran paluuta.
Odotuksen tulisi olla jokaisen uskovan elämää.
Hep 9:27-28: "Jokaisen ihmisen osana on kerran kuolla ja
sitten joutua tuomiolle."
Muistakaa, että ihminen kuolee kerran.
Ihminen ei synny jälleen vaan kuolemaa seuraa tuomio.
Sanon tämän siksi, että olemme juuri käyneet
buddhalaisissa maissa, joissa opetetaan, että elämä on
loputonta jälleensyntymää. Se on valhetta.
Meidän osanamme on kuolla kerran ja sitten odottaa tuomiota.
"Jokaisen ihmisen osana on kerran kuolla ja sitten joutua tuomiolle.
Samoin on Kristus kerran uhrattu, jotta Hän ottaisi pois kaikkien synnit,
ja Hän ilmestyy vielä kerran, mutta ei enää synnin tähden vaan
pelastaakseen ne, jotka Häntä odottavat."
Kenelle Jeesus ilmestyy? Niille, jotka Häntä odottavat.
Odotatko sinä Häntä?
Jos kointähti on syttynyt sydämessäsi, niin silloin odotat Häntä.
Ellei kointähti syty sydämessäsi et kuulu Häntä odottavien joukkoon.
Hän tulee toisen kerran niitä varten, jotka Häntä odottavat.
Selitän nyt niitä seitsemää periaatetta, jotka opastavat
ymmärtämään Raamatun profetioita.
Aloitamme 5 Mos 29:28,
jossa on kaksi perusperiaatetta, joiden avulla voi ymmärtää profetiaa.
Mooses puhui Israelin lapsille näin: "Salatut asiat ovat vain Herran,
meidän Jumalamme, tiedossa, mutta ne asiat,
jotka Hän on ilmoittanut, on tarkoitettu meille ja lapsillemme,
että aina täyttäisimme tämän lain käskyt."
Ensinnä, on kahdenlaisia asioita, salattuja ja ilmoitettuja.
On asioita, jotka Jumala pitää salattuina ja
joita Hän ei ole ilmoittanut. Kun puhun näistä asioista,
monesti joku tulee kysymään:
"Mihin uskot? Ennen, keskellä vai jälkeen?"
Eli, Tuleeko Jeesus ennen suurta ahdinkoa,
sen keskellä vai sen jälkeen?
Vastaan aina, etten tiedä eikä vastaus minua nolaa.
Sen kannalta mitä tuleman pitää, nuo kysymykset ovat hyödyttömiä.
Uskon, että Herran tulon päivä ja aika ovat salattuja.
Sen tietää vain yksi henkilö koko maailmankaikkeudessa,
Jumala, Isä. Sitä ei tiedä Poika eivätkä enkelit. Se on salattu.
Jos joku väittää tietävänsä tämän salatun asian,
niin hän on väärä profeetta. Hänen omat huulensa paljastavat sen.
Jos ihmiset eivät ymmärrä Raamatun profetiaa,
niin he menevät lankaan. On traagista miten monille
karismaatikoille on syötetty pajunköyttä
ennustamalla Jeesuksen paluu. Oliko se lokakuun 28. vai 29.?
Ehkä se oli 28.10. ensin, mutta se ei tapahtunutkaan silloin
vaan erehdyin, se onkin 29.10.
Minua kauhistutti se kristittyjen määrä, jotka uskoivat tähän.
Jos he olisivat tunteneet profeetalliset kirjoitukset,
he olisivat tienneet, että se oli valhetta,
koska Jeesuksen paluu on salattu asia.
Meidän on varottava houkutusta pyrkiä saamaan Jumalaa
paljastamaan salattuja asioita tulkitessamme Raamatun profetioita,
koska Jumala pitää salansa.
On ajan hukkaa yrittää saada Hänen salaisuuksiaan selville.
Tuloksena on turhautuminen, sekaannus ja pettymys.
Kun kerran Jumala pitää jonkin asian salassa,
niin uskokaa minua, kukaan ei Hänen salaisuuttaan avaa.
On myös ilmoitettuja asioita. Kiitos Jumalan, että niitä on.
Niistä sanotaan, että voimme elää niiden mukaan.
Raamatun profetian tarkoitus ei ole tehdä kenestäkään
viisaampia kuin muut tai että jotkut voisivat sanoa:
"Me tiedämme mitä tapahtuu seuraavaksi".
Raamatun profetian tarkoitus on, että seuraat niitä ja elät sen mukaan.
Kokemukseni Jumalasta on, että jos noudattaa mitä Hän ilmoittaa,
niin Hän ilmoittaa lisää.
Ellei noudata sitä, Hän ei ilmoita mitään uutta.
Hän sanoo: "Tee mitä olen käskenyt tehdä ja näytän seuraavan tehtävän".
V. 1958, jos edes uskotte, että ihmisiä oli jo silloin,
olin Itä-Afrikassa Länsi-Keniassa opettajakoulun rehtorina.
Ajoin pienellä autollani koululta 10 km Kisumun kaupunkiin.
Vein autoni huoltoon. Minulla oli lista mitä minun piti tehdä kaupungissa.
Minulla oli kova kiire.
Jätettyäni auton huoltoon, tunsin Jumalan sanovan minulle:
"Ei pelkästään autosi tarvitse huoltoa vaan myös sinä".
Tajusin, että tarvitsin kovasti öljynvaihtoa ja rasvausta.
Viis veisasin tehtävälistasta ja kävelin Viktoria-järven rantaan,
joka on maailman toiseksi suurin järvi ja
se on hyvin kaunis ja tuolloin siellä oli rauhallista.
Istahdin penkille ylle kaareutuvien puiden alle ja
otin taskustani pienen Uuden Testamentin ja avasin sen.
En etsinyt mitään erityistä kohtaa, mutta avasin sen
Mat 24:14:n kohdalta ja näin se kuuluu:
"Tämä valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Jumala teki minulle selväksi, että "tämä on tärkeintä Minun kansalleni".
Olin opettajakoulun johtajana ja päätavoitteeni oli voittaa opiskelijat
Herralle, joten en ollut mitenkään luistellut hengellisistä tehtävistäni.
Käsittääkseni toimin Jumalan tahdon mukaan.
Tuskin yksikään opiskelija noina viitenä vuotena
lähti koulusta pelastumattomana ja ilman Pyhän Hengen kastetta.
En ollut heittänyt aikaani hukkaan, mutta tuntui siltä, että Herra sanoi,
että oli jotain vieläkin tärkeämpää tehtävää. Sanoin Hänelle:
"Herra, en vielä täysin ymmärrä tahtoasi, mutta haluan täyttää sen.
Järjestäisitkö Sinä tämän asian?"
Vei 20 vuotta ennen kuin Herra järjesti asian,
koska 1978, menin naimisiin Ruthin kanssa tuona vuonna,
julistustyöhöni tuli täysin uusi vaihe.
En tiennyt, että alkaisin sen, tein vain mitä Jumala kehotti.
Hän kehotti minua alkamaan radiojulistuksen.
En ollut kiinnostunut tuollaisesta julistustyöstä, mutta aloitin sen,
koska Jumala minua siihen kehotti, aluksi kahdeksalla radiokanavalla
USA:ssa englanniksi 8000 dollarin kuukausibudjetilla.
Emme tienneet mistä saisimme rahat.
Nykyisin ohjelmiani on käännetty yhdeksälle kielelle ja niitä
lähetetään käytännöllisesti katsoen kaikkialle maailmaan päivittäin.
Ohjelmia lähetetään neljällä eri kiinankielellä Kiinaan joka päivä.
Lähetyksiä on venäjäksi, espanjaksi, arabiaksi,
tongaksi, samoaksi ja mongoliaksi,
ensimmäistä kertaa evankeliumia julistetaan Mongolian kansalle.
Ohjelmia on radioitu vuodesta 1978 tähän päivään asti.
En osannut arvatakaan, että ohjelmia lähetettäisiin USA:n ulkopuolelle tai
millään muulla kielellä kuin englanniksi.
Mutta Jumala teki sen. Hän toteutti tahtonsa minun kauttani.
"Tämä valtakunnan evankeliumi julistetaan kaikkialle maailmaan,
kaikille kansoille todistukseksi, ja sitten tulee loppu."
Milloin loppu tulee? Sitten, kun kirkko on tehnyt tehtävänsä.
Olemme saaneet Ruthin kanssa opettaa suurissa raamattu-konferensseissa
mitä moninaisimmissa paikoissa kuten Moskovassa ja Alma Atassa.
Useimmat eivät tiedä, missä Alma Ata on,
mutta se on Kazakstanissa, joka tuolloin kuului Neuvostoliittoon.
Tänä vuonna, jos Jumala suo, menemme Turkkiin.
Raamattuopetus on elämämme tarkoitus.
Kaikki ei suinkaan tapahtunut käden käänteessä vaan
Jumala teki työtään vähitellen. Ellen olisi parhaan kykyni mukaan
ollut kuuliainen, kun Jumala näytti minulle Mat 24:14:n,
luulen, ettei Hän olisi näyttänyt minulle mitään muutakaan.
Ilmoitus on kuuliaisuudesta riippuvainen.
Sanoisitteko sen kanssani?
"Ilmoitus on kuuliaisuudesta riippuvainen."
Ellet ole kuuliainen, Jumala ei näytä enää muutakaan.
Paholainen voi näyttää vaikka mitä, mutta ei Jumala.
Nämä ovat siis kaksi ensimmäistä periaatetta:
yksi, on salattuja ja ilmoitettuja asioita.
Yritys avata salattuja asioita on ajan haaskausta.
Kaksi, Jumala ilmoittaa asioita, jotta olisimme niille kuuliaisia.
Ellemme ole kuuliaisia, Hän ei ilmoita uusia asioita.
Seuraava periaate on, että monet profetiat on annettu koskemaan
tiettyä aikaa tai tilannetta ja profetioita ei voi ymmärtää
ennen kuin niiden aika on.
Jer 30:3-7 profetoi Israelin paluusta omaan maahan.
Huomioideni mukaan useimmat lopunaikojen profetiat liittyvät siihen,
että Israel on oma valtionsa.
Toisin sanoen ne eivät voi täyttyä, ellei Israelin valtio ole olemassa.
Tämä on se profetia. Sanon vielä, että eräs rakas veli Herrassa,
jota arvostan, sanoi jokin vuosi sitten, että
"Israelin paluu omaan maahan ei voi olla Jumalasta.
Jos se olisi Jumalasta, tuloksena olisi rauha".
Hän ei olisi sanonut noin, jos hän olisi tuntenut profetiaa,
joka on juuri päinvastainen. Se kuuluu näin:
"Tulee aika, jolloin Minä käännän kansani Israelin ja Juudan kohtalon.
Karkotetut Minä tuon takaisin siihen maahan, jonka
annoin heidän isilleen, ja he saavat sen jälleen omakseen."
Jokainen, joka vähänkin tuntee Raamattua, tietää missä on
maa, jonka Jumala antoi Israelin isille.
On vain yksi maa, joka sopii kuvaukseen,
pieni maakaistale Välimeren itäpohjukassa.
Jeremia jatkaa: "Tässä ovat sanat, jotka Herra puhui Israelille ja
Juudalle. Näin Hän sanoi: Kauhun huuto kiirii:
rauha on mennyttä, vain pelkoa kaikkialla!"
Huomatkaa "rauha on mennyttä".
"Katsokaa ympärillenne: Voiko mies synnyttää?
Miksi jokainen mies pitelee vatsaansa ja
voihkii kuin synnyttävä nainen?
Miksi kaikkien kasvot ovat kalvenneet?
Voi! Suuri ja kauhea on se päivä, ei ole toista sen kaltaista.
Se on ahdistuksen aika Jaakobille, mutta hän pelastuu siitä."
Se rauhasta kun Israel on palannut maahansa.
Raamattu varoittaa, että siitä seuraa ahdistuksen ja hädän aika
vailla vertaa juutalaisten historiassa.
Kun ajatellaan juutalaisten historiaa, sanat ovat vavahduttavia.
Mutta Herra sanoo "mutta hän pelastuu siitä".
Tämä soveltuu meidänkin elämäntilanteisiimme.
Jumala ei aina pelasta meitä tilanteista vaan
Hän johtaa meidät ulos siitä. Hän sallii meidän joutua tilanteisiin,
mutta Hän johdattaa niistä ulos.
Luvun lopussa on ikään kuin P.S. jakeessa 24:
"Vielä tulee aika, jolloin te sen tajuatte."
Toisin sanoen tällä profetialla ei ole käyttöä kuin vasta aikojen lopulla.
Sillä ei ollut juuri merkitystä, mutta nyt se on merkittävä,
koska näemme kaiken tämän tapahtuvan silmiemme edessä.
Muistakaa, että monia profetioita ei ymmärrä ennen kuin niiden aika on.
Profetioiden eräs tarkoitus on ohjata meitä siinä
mitä teemme ja mitä emme tee. Profetiasta tulee direktiivi.
Ihmiset, jotka eivät tunne Raamatun profetiaa rukoilevat ja
tekevät herkästi sellaista, mikä ei koskaan tule toteutumaan,
koska Jumala sanoo, ettei näin tapahdu.
Jos Jumala sanoo, että jotain ei koskaan tapahdu,
on ajan hukkaa rukoilla, että se tapahtuisi.
Otan esimerkin Mat 24:sta, ja palaamme vielä tähän lukuun.
Sanon tämän nyt siltä varalta, että unohdan sanoa sen myöhemmin.
Jos haluatte saada irti mahdollisimman paljon seuraavista opetusjaksoistani,
lukekaa Mat 24 ja 25 etukäteen. Ja lukeneet ne yhä uudelleen,
koska katsomme niitä yksityiskohdittain jae jakeelta.
Ennakoin tulevaa opetustani ja otan kaksi jaetta, joilla tarkoitetaan
juutalaisten tilannetta sen jälkeen kun he ovat palanneet omaan maahansa.
Mat 24:19-20:
"Voi niitä, jotka noina päivinä ovat raskaana tai imettävät!
Rukoilkaa, ettette joutuisi pako- matkalle talvisaikaan tai sapattina."
Tuossa tilanteessa saatamme herkästi sanoa:
"Jumala, älä lähetä meitä pakomatkalle",
mutta Jumala sanoo, että se on hyödytön rukous,
koska te joudutte pakosalle. Rukoilkaa profetian mukaan.
Rukoilkaa, ettette joutuisi pakomatkalle talvisaikaan, Miksi?
Koska se olisi hyvin vaikeaa talvella,
varsinkin raskaana oleville ja imettäville.
Rukoilkaa, ettei tarvitsisi lähteä sapattina. Miksi sitä pitäisi rukoilla?
Sillä ei ole merkitystä, ellei oltaisi juutalaisvaltiossa.
Jos haluat tilata Derek Princen opetuksia, -
ota yhteyttä. Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä